cyanic-selkie/wikianc huggingface dataset:
İnsanın təkamülü
Sinantroplar
Sinantroplar - bunları Çin adamı adlandırırlar. Çünki qalıqları 1927-1937-ci illərdə ilk dəfə Çində, Pekin yaxınlığında tapılmışdır. Onların morfoloji xüsusiyyətləri pitekantroplara bənzəyir. Ancaq beyinlərinin həcmi onlarınkından daha iri olub 1220 sm3-ə çatırdı. Bəzi araşdırmalar onların baş beyinlərinin daha iri olduğuna əsas verir. Beyinlərinin sol payı sağ payından daha yaxşı inkişaf etmişdir. Bu da onların sağaxay olduğunu sübut edir. Alt çənələri və dişləri iri olmuşdur. Çənəaltı çıxıntıları yox idi. Deməli, onlarda nitq qabiliyyəti olmamışdır. Qaşüstü yastıqcıqları var idi. Oddan istifadə edir, onu qoruyub saxlayır, dəri paltarlar geyinirdilər. Mağaralardan tapılan kül qatları Çin adamlarının oradan sığınacaq kimi istifadə etdiklərini göstərir. Onların daş, buynuz və sümükdən hazırlanmış əmək alətləri (ərsin, tiyə, iti ucluq) olmuşdur.
Heydelberq adamı
Heydelberq adamı - qalıqları ilk dəfə 1907-ci ildə Almaniyanın Heydelberq şəhəri yaxınlığında tapılmışdır. Bundan başqa qalıqlara Asiya və Afrikada da rast gəlinmişdir. Aşkar edilmiş alt çənə sümüyündə çənəaltı çıxıntı yox idi. Dişlər iri olsa da, insan dişlərinə oxşar idi. Onlar da oddan istifadə etmiş, sürü halında yaşamışlar. Ən qədim insanlar hannibal idilər. Öz sürülərindən olan insanların belə əti ilə qidalana bilirdilər.
Azıxantrop
Azıxantrop - Azərbaycanın Xocavənd rayonu ərazisində yerləşən Azıx mağarasında bu insanların qalıqları - alt çənə sümüyü tapılmışdır. Onlar da sürü halında yaşamış, oddan istifadə etmiş, dəri paltar geyinmişdilər. Daşdan, sümükdən müxtəlif alətlər hazırlamışdılar. Tapılan qazıntılar azıxantropların qazma üsulu ilə yerdə ocaq qurduqlarını göstərir. Neandertallar qədim insanlardır. Onların qalıqları ilk dəfə İspaniyada tapılmışdır. 1856-cı ildə Almaniyanın Ne- ander çayı vadisi ərazisində onların tam skeleti aşkar edilmişdir. Qalıqlara Avropa ilə yanaşı, Asiyada da rast gəlinmişdir. Boyları 155-165 sm olan bu insanlarda onurğa əyrilikləri zəif inkişaf etmişdir. Onlar nisbətən əyilərək hərəkət edirdilər. 50-100 nəfərlik qruplarla yaşayır, dəri paltarlar geyinir, oddan istifadə edir və onu əldə etməyi bacarırdılar. Beyinlərinin həcmi təqribən 1400 sm3 idi. Beyin qabığında qırışlar müasir insanalara nisbətən az idi. Alınları maili idi, qaşüstü yastıqcıqları yaxşı inkişaf etmişdi. Çənəaltı çıxıntıları bəzilərində yox idi. Ancaq qazıntılar zamanı tapılan bəzi çənə sümüklərində çənəaltı çıxıntıya təsadüf olunur. Bu da onu göstərir ki, neandertallarda aydın olmayan, bəzilərində isə aydın nitq var imiş. Hannibal idilər. Əmək bölgüləri var idi. Əmək alətlərini daşdan, sümükdən, ağacdan (daş ucluq, ağac dəsti olan ucluq, qarpun, nizə) hazırlayırdılar. Kişilər ov edir, qadınlar və uşaqlar isə bitki mənşəli məhsullar toplayırdılar. Onlar müxtəlif sığınacaqlardan istifadə edir, ən çox isə mağaralarda yaşayırdılar. Mitoxondri DNT-si müasir insanlara çox yaxın olmuşdur. İlk dini rüşeymlər onlarda yaranmışdır. Ancaq onlar müasir insanın birbaşa əcdadı deyillər.
Neandertallar
Neandertallar qədim insanlardır. Onların qalıqları ilk dəfə İspaniyada tapılmışdır. 1856-cı ildə Almaniyanın Ne- ander çayı vadisi ərazisində onların tam skeleti aşkar edilmişdir. Qalıqlara Avropa ilə yanaşı, Asiyada da rast gəlinmişdir. Boyları 155-165 sm olan bu insanlarda onurğa əyrilikləri zəif inkişaf etmişdir. Onlar nisbətən əyilərək hərəkət edirdilər. 50-100 nəfərlik qruplarla yaşayır, dəri paltarlar geyinir, oddan istifadə edir və onu əldə etməyi bacarırdılar. Beyinlərinin həcmi təqribən 1400 sm³ idi. Beyin qabığında qırışlar müasir insanalara nisbətən az idi. Alınları maili idi, qaşüstü yastıqcıqları yaxşı inkişaf etmişdi. Çənəaltı çıxıntıları bəzilərində yox idi. Ancaq qazıntılar zamanı tapılan bəzi çənə sümüklərində çənəaltı çıxıntıya təsadüf olunur. Bu da onu göstərir ki, neandertallarda aydın olmayan, bəzilərində isə aydın nitq var imiş. Hannibal idilər. Əmək bölgüləri var idi. Əmək alətlərini daşdan, sümükdən, ağacdan (daş ucluq, ağac dəsti olan ucluq, qarpun, nizə) hazırlayırdılar. Kişilər ov edir, qadınlar və uşaqlar isə bitki mənşəli məhsullar toplayırdılar. Onlar müxtəlif sığınacaqlardan istifadə edir, ən çox isə mağaralarda yaşayırdılar. Mitoxondri DNT-si müasir insanlara çox yaxın olmuşdur. İlk dini rüşeymlər onlarda yaranmışdır. Ancaq onlar müasir insanın birbaşa əcdadı deyillər.
Kromanyonlar
Kromanyonlar - ilk müasir insanlar olmuşlar. Qalıqları ilk dəfə Fransanın Kromanyon kəndi yaxınlığında tapıldığı üçün onları belə adlandırmışlar. Sonralar bu qalıqlara Asiya, Afrika, hətta Avstraliya qitələrində də təsadüf edilmişdir. Tapılan qalıqlara əsasən onların boylarının 180 sm-ə çatdığı, alınlarının enli və düz olduğu, qaşüstü yastıqcıqlarının olmadığı müəyyən edilmişdir. Kromanyonlar aydın nitqə malik olmuşlar. Onlar özlərinə sığınacaq düzəldir, paltarlarını tikmək üçün sümük iynələrdən istifadə edirdilər. Qayaüstü rəsmlər çəkir, öz əmək alətlərini bəzəyir, saxsıdan müxtəlif qablar düzəldirdilər. Dini rüşeymlər kromanyonlarda daha da inkişaf etməyə başlamışdı. Onlar heyvanları əhliləşdirmiş, əkinçiliklə məşğul olmuşdular. Kromanyonlarda hannibalizm xeyli azalmışdır. Güman edilir ki, onlar özlərini ailəyə qurban vermişlər. Qadınların, uşaqların, qocaların, xəstələrin qayğısına qalmışlar. Onların təkamülündə sosial amillər daha üstün olmuşdur.
Homo sapiens
Planetimizdə yaşayan bütün insanlar dərrakəli insan növünə (Homo sapiens) aiddir. İnsanlar yaşadıqları ərazilərə, mühitə uyğunlaşaraq irqlərə ayrılmışlar. Hazırda alimlər insanları 3 əsas irqə - avropoid, monqoloid və ekvatorial irqlərə ayırırlar. Ancaq bu irqlərin içərisində qarışıq və kiçik irqlərə də rast gəlinir.
Avropoid
Avropa, Cənubi Asiya və Şimali Afrika əhalisi bu irqə aiddir. Dəriləri açıq rəngli olduğundan, bunlara ağ irq də deyirlər. Onların nazik, dar burunları, düz, yumşaq saçları, ensiz üzləri olur. Şimalda yaşayanların dəriləri daha açıq rəngdədir.
Monqoloid
Amerikanın yerli əhalisi, Sibirdə yaşayanlar, Mərkəzi və Cənubi Asiya əhalisi bu irqə aiddir. Sarı irq də adlandırılır. Üzləri iri və yastı, saçları düz və sərtdir. Gözlərinin ətrafları büküşlüdür.
Mansfildit
Mansfildit — mineral, Al[AsO4]• 2H2O.
Haqqında
Mansfildit - rombik. Skorodit – mansfildit seriyasının üzvü. Aqreqatı: oyuqlu qabıqcıq, sferolit qabıqları. Rəngi ağ, boz. Xüsusi çəkisi 3,0. Oksidləşmə zonasında skorodit, realqar, kaolinit ilə birgə.
İnsanın təkamülü
Ekvatorial
Bunlar iki - Afrika və Avstraliya şaxələrinə ayrılır. Bu irqə mənsub olanların dəriləri, gözləri qara, burunları isə yastı və enli olur. Saçları qara və qıvrımdır (Avstraliyalılarda dalğalı). İrqlərin bu cür qruplaşdırılması onların yaşadıqları mühitə uyğunlaşması hesab olunur. Məsələn, dar burun ora daxil olan havanı isidir, enli yastı burun isə onun qızmasına mane olur. Qıvrım saçlar başı Günəşin zərərli şüalarının təsirindən qoruyur. Açıq rəngli dəri Günəş şüalarını udur, qara dəri isə bədəni şüalaradan qoruyur. Dikyerimə nəticəsində insanda ağırlıq mərkəzi arxa ətraf üzərinə keçərək orqanların nisbətini kəskin surətdə dəyişmişdir. Bununla əlaqədar döş qəfəsi yanlara doğru genişlənmiş, onurğa S-varı əyilmiş, oma sümüyü möhkəmlənmişdir. Ön ətrafların yerimə funksiyasından azad olması əllərin müxtəlif hərəkətlilik qazanmasına gətirib çıxarmış, əmək fəaliyyətinin artması sosial amillərin güclənməsi ilə nəticələnmişdir.
İctimai həyat tərzi. Əmək fəaliyyəti nəticəsində insanların ictimai həyat tərzinə keçdiyi güman olunur. Belə ki, cəmiyyət halında yaşamaq onların düşməndən birgə qorunmasına və heyvanların asan ovlanmasına şərait yaradırdı. Onlar vulkan püskürməsi zamanı meşə yanğınlarından od əldə edərək bişmiş qida ilə qidalanmağa başlamışlar. Odda bişirilmiş qida ilə qidalanma meymunabənzər əcdadlarda iri çeynəmə əzələlərinin bitişdiyi əmgək çıxıntısının öz bioloji əhəmiyyətini itirməsi və çeynəmə aparatının yüngülləşməsi, bitki qidasından qarışıq qidaya keçmək isə bağırsağın qısalması ilə nəticələnmişdir.
1843-cü ildə Hindistanda, canavar yuvasının yaxınlığında bir uşaq tapıldı. Uşağa insan kimi qida qəbul etməyi, danışmağı öyrətmək mümkün olmadı. O, həmişə insan cəmiyyətindən qaçmağa çalışırdı. Nəhayət, 1851-ci ildə buna müvəffəq oldu. O, cəngəllikdə itərək bir daha insanların arasına qayıtmadı.
Nitqin yaranması
Cəmiyyət halında yaşamaq onun üzvlərinin birgə fəaliyyət, səs vasitəsilə ünsiyyət zərurətini doğurmuş, nəticədə nitq yaranmışdır. Getdikcə mürəkkəbləşən əmək prosesləri aydın nitqin və hiss orqanlarının inkişafına kömək edirdi. Nəticədə insan onu əhatə edən aləmdən siqnalları həm hiss orqanları (birinci siqnal sistemi), həm də nitq vasitəsilə (ikinci siqnal sistemi) almağa başladı. Nitqin yaranması ilə əlaqədar qırtlaq və ağız aparatı dəyişərək nitq orqanına çevrildi.
Təfəkkürün yaranması
Nitq şüurun daha da inkişaf etməsinə və təfəkkürün yaranmasına səbəb oldu. Əmək, nitq və şüurun qarşılıqlı təsiri cəmiyyəti inkişaf etdirdi. Əgər birinci siqnal sistemi obyektiv təfəkkürün yaranmasına səbəb olmuşdursa, ikinci siqnal sistemi mücərrəd təfəkkürün yaranması ilə nəticələndi. Mücərrəd təfəkkürün olmasına görə insan digər heyvanlardan fərqlənir. İnsan mücərrəd təfəkkür sayəsində real olmayan şeylər barədə mühakimə yürüdə bilir.
İnsanın formalaşmasına sosial amillərin təsiri
Bir neçə minillik ərzində ilk insanlardan müasir insanlar formalaşmışdır. İnsanın formalaşmasında bioloji amillərlə yanaşı, sosial amillər də böyük rol oynamışdır. Sosial amillərə əmək, ictimai həyat tərzi, nitq və təfəkkür aiddir.
Əmək
İnsanın formalaşmasında başlıca rol oynayan əməkdir. Əmək, əmək alətlərinin yaradılması ilə başlayır. Meymunlardan fərqli olaraq yalnız insan əmək alətləri yarada bilir. Əmək alətlərini təkmilləşdirməsi nəticəsində insanda bir çox dəyişikliklər meydana gəlmiş və onun təbiətə təsiri güclənmişdir. Əməyin təsiri ilə insanlarda morfofizioloji dəyişikliklər baş vermişdir. Belə dəyişikliklər antropomorfozlar (yun. “antropos” – insan) adlanır. Antropomorfozların bir çoxu dikyerimə sayəsində meydana gəlmişdir. Dikyerimənin meydana çıxmasının insanın inkişafında mühüm əhəmiyyəti olmuşdur.
Qala-i Ərzəxoran (Mahnişan)
Qala-i Ərzəxoran - İranın Zəncan ostanının Mahnişan şəhristanı ərazisinə daxil olan kənd.
Əhalisi
2006-cı il məlumatına görə kənddə 201 nəfər yaşayır (39 ailə).
NGC 4601
NGC 4601, Yeni Baş Kataloqda qeydə alınmış qalaktikadır. Göy üzündə Sentavr bürcü istiqamətində yerləşir. SB0-a tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
II İbrahim Buğra xan
İbrahim bin Əhməd xan Qaraxani — Şərqi Qaraxanilər dövlətinin xaqanı. 1130. ildə atası Əhməd Arslan xanın ölümündən sonra hakimiyyətə gəlmişdir. Hakimiyətini gücləndirmək və ara müharibələri bitirmək məqsədilə Qaraxitaylar dövlətindən kömək aldı və onların vasalına çevrildi. Qaraxitaylar dövləti, Balasaqunu işğal etdikdən sonra paytaxt Qaşqar şəhəri oldu. Qaraxitaylara üsyan edən Qarluqların üsyanını yatırtmaq üçün onu göndərdilər. 1158. ildə öldürülən II İbrahim Buğra xanın yerinə oğlu III Məhəmməd Buğra xan ve sonra da nəvəsi II Yusif Tamğaç xan keçdi.
Uyğur əlifbası
Uyğur əlifbası — uyğur dili üçün istifadə olunan yazı sistemi. Müxtəlif dövrlərdə və fərqli ölkələrdə uyğur dilində yazmaq üçün fərqli yazı sistemlərindən istifadə edilmişdir. Bunlara qədim uyğur yazısı, ərəb qrafikası, kiril qrafikası və latın qrafikası aiddir.
Qədim uyğur yazısından VIII–XIX əsrlərdə istifadə edilmişdir. Uyğurlar islam dinini qəbul etdikdən sonra, XI əsrdən bəri ərəb qrafikasından istifadə edir. 1930-cu ilə qədər SSRİ-də uyğur dilində yazmaq üçün bu qrafikadan istifadə edilmiş, Çində isə 1960–1980-ci illər dövrü istisna olmaqla bu günə kimi istifadə edilir. SSRİ-də 1930-cu ildən 1947-ci ilə qədər, Çində isə 1960–1980-ci illər latın qrafikasından istifadə edilmişdir. 1947-ci ildən bəri SSRİ və MDB ölkələrində yaşayan uyğurlar kiril qrafikasından istifadə edir. 1956–1957-ci illərdə Çində bu qrafikadan istifadəyə cəhd edilmiş, lakin sonradan ləğv edilmişdir.
Hal-hazırda uyğur dilinin iki rəsmi yazılı standartı var. Çində ərəb qrafikası, MDB ölkələrində isə kiril qrafikası əsas götürülür.
Qədim uyğur dili
Qədim və müasir uyğur dillərinin davamlılığı məsələsi mübahisəlidir. Buna baxmayaraq, mütəxəssislərin əksəriyyəti qədim uyğur dilindən istifadə dövrünü müasir uyğur dilinin inkişaf mərhələlərindən biri hesab edirlər.
Qədim uyğur dili üçün müxtəlif yazı sistemlərindən istifadə edilmişdir. Beləliklə, V əsrdə həmin dildə yazmaq üçün mani (manixey) əlifbasından istifadə edilmişdir. Bundan sonra V–VIII əsrlərdə qədim türk yazısından, VIII əsrdən sonra isə qədim uyğur yazısından istifadə edilmişdir. Qədim uyğur qrafikasının özü soğdi yazısı əsasında hazırlanmışdır. Müasir dövrə çatan qədim uyğur mətnlərində Tibet əlifbası, Suriya yazısı və Mərkəzi Asiya tipli Brahmi yazısından istifadə edilmişdir.
Fayl:Uighur vert.gif
Uyğurlar islamı qəbul etdikdən sonra, yəni XI–XII əsrlərdən etibarən qədim uyğur qrafikası ərəb qrafikası ilə əvəzlənməyə başlamışdır. Ümumiyyətlə, bu proses XVI əsrə qədər başa çatmışdır, baxmayaraq ki, XVIII əsrə aid qədim uyğur qrafikası ilə yazılmış fərdi sənədlər mövcuddur. Buna əlavə olaraq, sarı uyğurlar XIX əsrə qədər bu qrafikadan istifadə etmişdir. 1920-ci illərin əvvəllərinə qədər Çin və Mərkəzi Asiyada yaşayan uyğurlar 28 hərfdən ibarət ərəf qrafikalı əlifbadan istifadə etmişdir. <font size="+2"> ا ب ت ث ج ح خ د ذ ر ز س ش ص ض ط ظ ع غ ف ق ك ل م ن و ه ى
Müqayisə cədvəli
Bundan əlavə, kiril qrafikalı uyğur dilində iki əlavə hərf var:
Diastola
200px|thumb|Mədəciyin sistolası 150px|thumb|Ürəyin işi Diastola (, mənası: Genişlənmə) — ürək dövrünün fazasıdır. Bu zaman ürəyin sağ və sol mədəciklərinin əzələsinin boşalması nəticəsində həcmi genişlənərək, qulaqcıqlardan gələn qanı qəbul edir. Buna yüklənmə/dolma fazası da deyirlər. Bu zaman ürəyin aorta və ağciyər arteriyası qapaqcıqları qapanır, sol ikitaylı və sağ üçtaylı qapaqcıqlar açılmış olurlar. Bu an damar divarlarının müqaviməti nəticəsində qapanmış aorta aypara qapaqcıqlarına soykənən qan axını diastolik təzyiqi yaratmış olur. Diastolik təzyiq damar divarlarının müqavimətindən və aypara qapaqcıqların intaktlığından asılıdır. İnsan ölən zaman ürək diastola vəziyyətində olur.
Adətən ürək dayanmaları diastola fazasında baş verir. Yalnız hiperkalimiyalı (qan zərdabında K++ ionunun miqdarının normadan artıq olması) ürək dayanmaları sistola fazasında baş verir.
Yarımfazaları
150 px|thumb| Ürəyin EKQ müşayiətilə animasiyası Doastola fazası özü 4 yarımfazaya bölünür  :
1. Boşalma yarımfazası: aorta və ağciyər arteriyasının aypara qapaqcıqlarının qapanması;
3. Diastaza yarımfazası (Əvvəllər ilkin yüklənmə yarımfazasına aid edilirdi):
4. Son yüklənmə/dolma yarımfazası: qulaqcıqların yığılmasından taylı qapaqların qapanmasına qədər ki zaman kəsiyi;
13-cü rayon: Kərpic imarətlər
Kərpic imarətlər (ingiliscə: Brick Mansions) 2014-cü ildə Kanadada ingilis dilində çəkilmiş filmdir. Filmin aktyor heyətinə Paul Walker, David Belle və RZA daxildir. Filmin rejissoru Camille Delamarre, ssenari müəllifləri isə Luc Besson, Robert Mark Kamen və Bibi Naceri olmuşdur. Film 2004-cü ildə çəkilmiş Banlieue 13 filminin remeykidir. Daha əvvəl Banlieue 13 filmində rol alan David Belle də bu filmdə rol almışdır.
Kərpic imarətlər Paul Walkerin (ö. 30 noyabr 2013) ölümündən əvvəl çəkilmiş son filmidir. Film Pol Uolkerin ölümündən 5 ay sonra ekranlara çıxmışdır.
Süjet xətti
Bir gün Tremeyn 24 saat ərzində partlayacaq bir bomba əldə edir. Damien Collierə öz rəisləri tərəfindən bombanı tapmaq və məhv etmək tapşırılır. Çünki Demiyana görə atasının qatili Tremeyndir və o, atasının ölümünün qisasını almaq üçün bu missiyanı qəbul etməlidir. Amma Demiyanın bombanın yerini müəyyənləşdirməsi üçün ərazini yaxşı tanıyan bir adama ehtiyac vardır. Bunun üçün o, Linonu həbsdən çıxarmalıdır. Bunu etmək üçün Demiyan məhbus kimi geyinir və polis maşınında başqa bir həbsxanaya köçürülən Linonu xilas edir. İndi artıq həbsxanadan qaçdığına görə, Linonun məqsədi Lolanı Tremeynin əlindən xilas etmək, Demiyanın məqsədi isə bombanı tapıb zərərsizləşdirmək və atasının qisasını Tremeyndən almaqdır.
Çəkilişlər
Çəkilişlər 30 aprel 2013-cü ildə başlamış və film EuropaCorp tərəfindən 2014-cü ildə bazara buraxılmışdır.
Çıxış
Filmin ilk rəsmi treyleri 13 fevral 2014-cü ildə yayımlanmışdır. Treylerin soundtracki DJ Snake və Lil Jon tərəfindən oxunan “Turn Down for What” mahnısıdır. İkinci treyler isə 20 mart 2014-cü ildə yayımlanmışdır.
San-Marino 2015 Avropa Oyunlarında
San-Marino — iyun ayının 12-dən 28-nə kimi Azərbaycanda keçirilən 2015 Avropa Oyunlarında iştirak edən ölkələrdən biridir.
San-Marino ümumilikdə 15 idmançı ilə təmsil olunur.
Qaradaş (Mahnişan)
Qaradaş - İranın Zəncan ostanının Mahnişan şəhristanı ərazisinə daxil olan kənd.
Toqo Heyhaçiro
Həyatı
Yapon admiralı Toqo hərbçi ailəsində anadan olmuşdu. O, dənizçiliyi sevib 1871-ci ildə yapon imperator donanmasında qulluğa girmiş, sonra İngiltərə donanmasında təcrübə keçmişdi. Burada riyaziyyatla, gəmiqayırma ilə yaxından tanış olmuşdu. Toqo vətəninə qayıdıb uzun illər müxtəlif gəmilərdə xidmət edərək dəniz döyüşlərində qələbə çalmağın bütün incəliklərini öyrənmişdi.
Qazikəndi (Mahnişan)
Qazikəndi - İranın Zəncan ostanının Mahnişan şəhristanı ərazisinə daxil olan kənd.
Əhalisi
2006-cı il məlumatına görə kənddə 369 nəfər yaşayır (86 ailə).
Çılpaqça
—  aləminin  tipinin  sinfinin  dəstəsinin  fəsiləsinə aid heyvan cinsi. Cinsə daxil olan balıqlar əsasən Avropa və Qərbi Asiyada yayılmışdır.
Ovsunçu (film, 2002)
"Ovsunçu" — Natiq Rəsulzadə, Oqtay Mirqasımov və Rüstəm İbrahimbəyovun ssenarisi əsasında rejissor Oqtay Mirqasımovun filmi.
Məzmun
Film XX əsrin əvvəllərində, konkret olaraq 20-ci illərdə Azərbaycanda sovet hakimiyyəti qurulması zamanı baş verən hadisələrdən, bu hadisələrin xalqımızın mənəviyyatına göstərdiyi təsirdən, totalitarizm təfəkkürünün yerli camaatın beyninə zorakılıqla yeridilməsindən danışır.
Filmin məna və məzmun qayəsi belədir: zorla, zülmlə mövcud quruluşu dəyişmək olar, amma millətin zəkasında, hafizəsində dərin kök salmış mənəviyyatı zor gücünə başqası ilə əvəz etmək o millətin faciəsidir və zora, zülmə arxalananların özlərinin də son aqibətinin məhvi labüddür.
Bəxtiyar Xanızadə ucqar kənd təbibi olan Rəsulu, Ayan Mirqasımova onun sevgilisi lal Mədinəni, Fuad Poladov isə oynaq ağrılarından bərk əziyyət çəkən dəstə komandirini canlandırır. Təbibliyin sirlərinə irsən yiyələnən Rəsul müxtəlif otlarla kənd camaatını müalicə edən sakit təbiətli loğmandır. Amma rus qoşunlarının kəndə daxil olması onun bu sakitliyini pozur. Yeni qoyulan qayda-qanunlar onu qane etmir və nəticədə loğman ailəsinin şərəfi naminə vuruşa qalxır. Rejissor özünün avropasayağı intellekti ilə milli xüsusiyyətlərini bir araya gətirə bilməyib. Filmdə yerli kalorit və mistika ilə barəbər Qərb mədəniyyəti və estetikasının təzahürlərini müşahidə etmək olar. Amma onların heç biri sonadək və dəqiqliklə işlənməyib. Bu yarımçıqlıq hətta personajların biri-biri ilə münasibətində və ünsiyyətində də özünü büruzə verir. Əslində, rejissor filmi təbib və komandir arasındakı konflikt üzərində qurur. Amma konfliktin kökünün – haradan və necə yarandığını verə bilmir, bu iki ziyalı insan arasındakı münaqişəni əsaslandırmır. Komandirin daxili əzabı, faciəsi isə yalnız fiziki və zahiri ağrılarla göstərilir. Onun mürəkkəb psixoloji problemlər ətrafında bütünlüklə manevr etmək imkanı olduğu halda, rejissor bundan istifadə etmir. Hətta fransız qadını(Səidə Vəlibəyova) ilə münasibətində də komandir anlaşılmaz və qeyri-səmimi təsir bağışlayır.
Komandirin və kəndə gələn sirk truppasının timsalında klassik Avropa kinosunun elementlərini görməmək olmaz. Furqon, baraban döyəcləyən cırtdan adam, gözüyaşlı kloun və güclü əzələlərini nümayiş etdirən pəhləvan istər-istəməz məşhur kinorejissor Federiko Fellinini xatırladır. Əgər komandir klassik və müasir Avropa filmlərinin bariz nümunəsidirsə, təbib tamamilə onun əksi – milli və müasir savaş filmləri qəhrəmanlarını özündə birləşdirən bir obrazdır. Sakit təbiətli, mərhəmətli loğman birdən-birə ədalət naminə vuruşan mübarizə çevrilir. Məhz birdən-birə. Çünki filmdə, ümumiyyətlə, konflikt və faciənin əsası qoyulmayıb.
Aktyor seçimində rejissor məqsədyönlü hərəkət edib. Baş rolları teatr aləminin ən qabaqcıl aktyorlarına tapşırıb. Personajların açılmasında ziddiyyətlər olsa da, üçlük təklif olunan şəraiti imkan daxilində əks etdirə bilib. Aktrisa Ayan Mirqasımova da lal Mədinənin "sözsüz" ağrılarını ifadə etməkdən çəkinməyib.
Həmçinin bax
Azərbaycan filmlərinin siyahısı
Xarici keçid
Filmi izlə
Qida zənciri
Qida zəncirinin uzunluğu
Qida zəncirinin birinci dərəcəli konsumentlərinə bitki ilə qidalanan heyvanlar və həşəratlar: maral, cüyür, dəvə, dovşan, siçan, çəyitkə, şala, may böcəyi, yosunlarla qidalanan balıqlar və s. aid edilir. İkincili dərəcəli konsumentlər isə birinci dərəcəli konsumentlərlə qidalanan canlılardır. Üçüncü dərəcəli konsumentlər isə, əsasən, yırtıcılardır. Qeyd etmək lazımdır ki, təbii şəraitdə qida zənciri mürəkkəb qidalanma şəbəkəsi əmələ gətirir. Bir növ bir neçə qida mənbəyindən istifadə edir. Ona görə də bir növün yox olması biogeosenozun dağılmasına və ya əvəz olunmasına səbəb olmur.
Çoxşaxəli mürəkkəb qida zənciri
Göstərilən qida zəncirində əlaqədə ayrıqotunun və ya maralın olmaması qida zəncirinin dağılması ilə nəticələnmir. Belə ki, maralın qidasını yalnız ayrıqotu, canavarın qidasını isə yalnız maral təşkil etmir. Biogeosenozda növ müxtəlifliyi nə qədər çox olarsa, o daha davamlı olar. Qida zəncirinin öyrənilməsi insanların canlılara münasibətini dəyişir. Məlum olmuşdur ki, yırtıcı heyvanların məhv edilməsi nəticəsində mürəkkəb qida zənciri dağıla bilər, beləliklə, mövcud biogeosenozlar məhv olar. Canavarların yırtıcı olmağı, onların, əsasən, dırnaqlı heyvanlarla qidalandığı məlumdur. Ancaq müşahidələr göstərmişdir ki, canavarların kökünün kəsildiyi ərazidə dırnaqlılar azalmağa başlamışlar. Müəyyən olunmuşdur ki, canavarlar xəstə heyvanları tutub yeməklə dırnaqlılar arasında epidemiyaların yayılmasının qarşısını alır. Tozlayıcı həşəratlar məhv edilərsə, bitkilər tozlanmaz, onların sayı azalar. Bu da bitki ilə qidalanan cücülərin azalmasına səbəb olar. Cücülərin azalması qurbağaların, qurbağaların sayının azalması isə ilanların sayının azalmasına gətirib çıxarır. Bunun nəticəsində cücülər sürətlə çoxaldığından yaşıl kütlələri məhv edirlər, beləliklə də biogeosenoz dağılır.
Qida zənciri halqası
thumb|upright Qida zəncirinin bir halqasından digərinə keçdikdə biokütlənin həcmi, enerjinin miqdarı, canlıların sayı azalır. Canlıların qidasından bədənlərinə keçən enerji 5-20% olur. Bu, ekoloji piramida qaydası adlanır. Qida zəncirinin halqalarında üzvi maddənin miqdarına görə biokütlə piramidası, fərdlərin sayına görə say piramidası, enerji miqdarına görə enerji piramidası tərtib edilir. Məsələn, göl biogeosenozunda qida zəncirinin ilk halqasını təşkil edən fitoplanktonlar zooplanktonların qidasını təşkil edir. Zooplanktonların aldıqları qidanın hamısı onlarla qidalanan balıqlara keçmir. Qəbul edilən qidanın bir qismindən hüceyrələrin qurulmasında, digər qismindən isə həyat fəaliyyəti üçün lazım olan enerji əldə etmək üçün istifadə olunur. Qida zəncirinin ilk halqasından sonuncu halqaya doğru getdikcə qida və enerjinin miqdarı azalır.
Eyni qayda ilə enerji piramidası da qurmaq mümkündür. Ekoloji piramidaları nəzərdən keçirərək belə nəticəyə gəlmək olar ki, piramidanın ilk halqasından sonuncuya doğru getdikcə: İnsanın təsərrüfat fəaliyyəti nəticəsində istifadə etdiyi zəhərli maddələr bəzən çoxşaxəli qida zənciri vasitəsilə onun özünün zəhərlənməsinə səbəb olur. Bu maddələr yağış suları ilə su hövzələrinə axaraq balıqlara, onlardan isə insan orqanizminə keçir. Bu kimyəvi maddələr meyvələrlə, tərəvəz və göyərtilərlə, heyvanların əti və südü vasitəsilə də insanın orqanizminə keçə bilir. Hətta orqanizmə keçən bu zərərli birləşmələr çox vaxt genotipə təsir göstərir və müxtəlif irsi xəstəliklərin yaranmasına səbəb olur. Ekoloji piramidada dəyişikliklər müxtəlif səbəblərdən baş verə bilər: Bütün bunlar bioloji tarazlığı pozur. Qida zənciri. Ekoloji sistemdə orqanizmlərdən biri digərinin qidasını təşkil edir və nəticədə qidada olan enerji bir orqanizmdən digərinə ötürülür. Beləliklə, qida zənciri yaranır. Qida zəncirinə daxil olan ilkin həlqə produsentlərdən ibarət olur. Produsentlər birincidərəcəli konsumentlərin, bunlar isə, öz növbəsində, ikincidərəcəli konsumentlərin və s.-nin qidasını təşkil edir. Qida zəncirinin hər bir sonrakı həlqəsində qidada olan enerjinin 80–95%-i istilik şəklində ətraf mühitə yayılır. Bunun nəticəsində enerji itkisi baş verdiyindən qida zənciri 4–5 həlqədən çox olmur.
Qədirli (Qobustan)
Qədirli — Azərbaycan Respublikasının Qobustan rayonunun inzibati ərazi vahidində kənd.
P. M. Şedevinin binası (Taqanroq)
P. M. Şedevinin binası binası — Rostov vilayəti Taqanroq şəhəri ərazisində yerləşən tarixi arxitektur bina. Bina Taqanroq şəhəri Çexov küçəsi ev 76 ünvanında yerləşən bina. Bina XIX əsrin ikinci yarısında inşa edilmişdir. Binanın hazır ki, vəziyyəti idealdır. Bina regional əhəmiyyətli mədəni irs siyahısına daxil edilmişdir. Günümüzdə binadan yaşayış binası kimi istifadə edilir. Yerli əhəmiyyətli tarixi abidə kimi qorunur
Tarixi
Bina Rostov vilayəti Taqanroq şəhəri Çexov küçəsi ev 76 ünvanında, XIX əsrin ikinci yarısında inşa edilmişdir. 1880-ci illərdə binanın sahibi həkim Pavl Matveeviç Şedevi olmuşdur. Oda məlumdur ki, Pavl Matveeviç Şedevi universutetdə oxuyarkən «Yer və təbiət» jurnalında iştirak edirdi. Bu jurnal qeyri leqal fəaliyyət göstərirdi. Onun digər gəlir mənbəyi olan sahədə isə şəxsi praktikası artmışdı. Bu onun üçün olduqca əlverişli idi. 1875-ci ildə artıq Pavel Şedevi atıq baş həkim olaraq fəaliyyət göstərirdi. XIX əsrin sonlarında isə Taqanroq şəhərinin baş sanitar həkimi olmuşdur. Bundan əlavə onun titullarının sırasına sülh məhkəməsinin, Şəhər Duması və İdarə heyətinin üzvü olmuşdur. Onu deməyə əsas vardır vardır ki, Pavl Şedevi həkim Starsevin frototipidir. Bu protatip Antov Pavloviç Çexovun «İoniç» hekayəsindəki personaj nəzərdə tutulur. Oda məlumdur ki, Pavl Matveeviç Şedeviyə bir bağ mənsubdur. Onun harada yerləşməsi dəqiq bilinmir.
1927-ci ilə olan məlumata görə binada Taqanroq şəhər diyarşunaslıq muzeyinin təbiət-tarix bölməsi yerləşir. Pavl Matveeviç Şedevinin binası bu gündə qorunub saxlanılmışdır. Hazırda yaşayış binası kimi istifadə edilir.
Eduard Mane
Eduard Mane — fransız impressionist rəssamı. XIX əsrdə müasir mövzulu əsərlər çəkməyə başlamış ilk rəssamlardandır. Mane realizm cərəyanından impressionizm cərəyanına keçməkdə böyük rol oynamışdır. Eduard Mane Çəmənlikdə səhər yeməyi və Olimpiya əsərləri ilə böyük uğur əldə etmişdir. Müasir dövrdə bu iki rəsm əsəri modern mədəniyyətin başlanğıcı hesab olunur.
Gənclik illəri
Eduard Mane 1832-ci ilin 23 yanvar tarixində Paris şəhərində kasıb və kibar bir ailədə anadan olmuşdur. Anası İsveç kralı Tural Bernadotun nəvəsi idi. Atası Aprel Mane isə məhkəmə hakimi vəzifəsində çalışırdı və oğlunun da özü kimi hüquq təhsili alıb, bu sahədə işləməsini istəyirdi. Dayısı Şarl Furnye Manenin rəssam olmasını istəyirdi və bu məqsədlə onu tez-tez Luvr muzeyinə aparırdı. 1825-ci ildə Mane dayısının məsləhətlərindən sonra rəssamlıq dərsləri almağa başladı. Bu dərslər əsnasında gələcəkdə Fransa Mədəniyyət naziri vəzifəsində çalışacaq Antonin Prust ilə tanış oldu. Antonin Prust Eduard Mane ilə ömrünün sonlarına qədər dostluq etmişdir.
1848-ci ildə, atasının təkidlərindən sonra təhsil nazirliyinə məxsus bir gəmi ilə Rio-de-Janeyro şəhərinə getdi. Dəniz donanmasına daxil olmaq üçün iki dəfə imtahan verdi, ancaq hər iki imtahandan hərbi biliklərinin az olması səbəbindən kəsildi. Atası Manenin hüquq və hərb sahəsində istedadının olmadığını gördükdə, onun rəssamlıqla məşğul olmasına icazə verdi. Mane 1850–1856-cı illərdə iri həcmli tarixi tabloların hazırlanması ilə məşğul olan Tomas Kounturn yanında çalışdı. Mane boş vaxtlarını Luvr muzeyində olan məşhur əsərlərinin sürətini çıxarmaqla keçirirdi.
1853–1856-cı illərdə Almaniya, İtaliya və Hollandiya kimi ölkələrə səfərlər etdi. Bu səfərləri zamanı Frans Hals, Dieqo Velaskes və Fransisko Qoyya kimi rəssamların orjinal əsərləri ilə tanış oldu və Mane bu əsərlərdən çox təsirləndi. 1856-cı ildə Eduard Mane şəxsi emalatxanasını açdı.
Çəmənlikdə səhər yeməyi
thumb|right|250px|[[Çəmənlikdə səhər yeməyi (tablo)|Çəmənlikdə səhər yeməyi tablosu]] Çəmənlikdə səhər yeməyi və ya Çəmənlikdə piknik  — Fransız impressionist rəssamı Eduard Manenin 1862–1863-cü illərdə yağlı boya ilə işlədiyi əsər. Tablo hal-hazırda Paris şəhərində Orse muzeyində saxlanılır. Tabloda, çılpaq qadınla iki qara qeyimli kişi təsvir edilmişdir. Arxa fonda digər bir qadın isə suyun icərsində təsvir edilir. Eduard Mane Çəmənlikdə səhər yeməyi əsərini 1863-cü ildə tamamlayıb sərgilənmək üçün Paris Salonuna təqdim etmişdir. Solonda rəsm əsərlərini qiymətləndirilməsi ilə məşğul olan komitə bu tablo ilə yanaşı daha 3.000 tablonu salonda nümayiş etdirməkdən imtina edir. İmtinanın əsas səbəbi kimi, əsərlərin lazımi keyfiyyətdə olmaması göstərilir. III Napoleonun əmri ilə məşhur muzey və salonlarda sərgilənməkdən imtina edilən tablolar Rədd edilənlər salonu adlı mərkəzdə toplanırdı. Çəmənlikdə səhər yeməyi tablosu da bu salonda sərgilənməyə başlanmışdır.
O dövrə qədər Dieqo Velaskes və Fransisko Qoyya kimi ispan rəssamlardan təsirlənən Mane bu tabloda İntibah dövrü rəssamlarından təsirlənmişdir. Mane, əsərin mövzusunu Tisian Veçellionun Fiesta Campestre əsərindən, kompazisiyası isə Rafael Santinin hazırladığı, Markantonio Raimondinin yekunlaşdırdığı Parisin günahı adlı qravürdən götürmüşdür. Tabloda olan tarixi cizgilərə baxmayaraq, iki kişinin çılpaq qadınla çəmənlikdə təsvir edilməsi, dövrün kübar cəmiyyəti tərəfindən birmənalı şəkildə qəbul edilməmişdir. Çəmənlikdə səhər yeməyi  həm mövzusu, həm də janrı baxımından sərgilənməyə başladığı gündən etibarən, ciddi mübahisələrə səbəb olmuşdur.
Tablo üçün Eduard Manenin yaxın rəfiqəsi və özü də rəssam olan Viktorina Möran çılpaq şəkildə, rəssamın qardaşı Qustav və gələcək bacanağı Ferdinand Leyenhof poza vermişdilər. Əsərin böyük mübahisələrə səbəb olmasından sonra, bir çox nüfuzlu şəxslər Eduard Maneni sərt tənqid etməyə başladılar.
Bütün tənqidlərə baxmayaraq, Manenin mövqeyni müdafiə edən şəxslər də vardı. Emil Zolya, Stefan Malarme və Şarl Bodler kimi cəmiyyətin nüfuzlu şəxsləri əsəri müdafiə edənlər arasında idi. Realizm cərəyanının formalaşmasında Qustav Kurbe və Eduard Manenin rolu böyükdür. Çəmənlikdə səhər yeməyi, Olimpiya və Foli-Berjerdə bar tabloları modernizm cərəyanının ilk nümunələri hesab olunur. Hər üç tablo Eduard Manenin ən uğurlu işlərindən sayılır. Qeyd edilən tablolar Pablo Pikasso, Mari Kasset, Pol Sezann və Klod Mone kimi dahi rəssamların yaradıcılığına öz təsirini göstərmişdir. Bununla incəsənət dünyasında yeni cərəyanın İmpressionizmin əsası qoyulmuşdur
Olimpiya
250px|thumb|Olimpiya tablosu Tablo, ilk dəfə 1865-ci ildə Paris Salonunda, sənətçinin digər əsəri olan "Əsgərlər tərəfindən hörmətsiz olan İsa" ilə birlikdə sərgiləndiyində böyük bir qalmaqala səbəb oldu. Əsərdə, fahişə olduğu təəssüratı oyandıran çılpaq ağ bir qadın, üzərində yastıqlar olan bir yatağa uzanmış halda təsvirlənmişdi. Qadına əlində bir buket çiçək tutan zənci bir xidmətçi və qara pişik yoldaşlıq edirdi. Mane, klassik tabloların əksinə heç bir göndərmə ehtiva etməyən gerçək bir çılpaq çəkmişdi. Dövrün tamaşaçıları və tənqidçiləri, bir tanrı yerinə fahişənin mövzu edildiyi, kəskin ana xəttlərə və təzad ehtiva edən sərt rənglərə sahib şəkillə qarşılaşınca çox çaşdılar. Olimpiyanın izləyənlərə utanmazca baxması, işığın qadının nəfəs bədənini oxşaması və üzərində yatdığı atlaz adyallarda əks olunması maraq çəkdi. O il Paris Salonu haqqında yazılan 85 məqalənin 72-si, gənc qızların və hamilə qadınların uzaq dayanmaları mövzusunda xəbərdar edildikləri "Olimpiya" haqqında idi. Salon rəhbərliyi, sərgi davam edərkən, Manenin hər iki portretini başqa bir otağa hərəkət və hücum ehtimalına qarşı qoruma altında tutmaq məcburiyyətində qaldı.
Gələn tənqidlərə qarşı Şarl Bodler, Emil Zolya, Klod Mone kimi adların müdafiə etdiyi tabloda olan çılpaq, Manenin favorit modeli Viktorina Möran idi. XVI və XVII əsrlərdə Yunan və Roma heykəllərinin kəşfi ilə çılpaq qadın portretləri məşhur olmuşdu. Mane də "Olimpiya"nın tərkibində bu dövrün əhəmiyyətli nümunələrindən biri olan Tisian Veçellionun "Urbinolu Venera" əsərindən təsirləndi. Həmçinin Corconenin "Yatan Venera" və Fransisko Qoyyanın "Çılpaq Maxa" əsərləri rəssamın digər ilham mənbəyi idi. Bu tarixi göndərmələrə baxmayaraq Manenin qadınında bir etiraz vardır və rəssam ənənəvi əsərlərdə ideal qadın obrazını pozmuşdur.
Pablo Pikasso, Ernst Ludviq Kirçner, Pol Qogen, Pol Sezann, Larri Rivers, Jan Dübüffe, Jan-Mikel Basquiyat kimi rəssamları təsir edən və onlara ilham mənbəyi olan "Olimpiyanın", sənət tarixinin ilk avanqard çılpağı olduğu düşünülür. .
Telkafe
Telkafe - İraqın Neynəvə mühafəzəsində şəhər.Əhalisi 2010-cu ildə 40000 nəfər idi.
Tarixi
1508-ci ildə Tel Keppe monqollar tərəfindən ələ keçirildi. 1743-cü ildə Tel Keppe Fars lideri Nadir Şahın orduları tərəfindən talan edildi və yandırıldı. Bu hadisə, Mosulun mühasirəsi çərçivəsində baş vermiş və orada fars ordusu ağır itki vermiş və qələbə görünmək üçün ətraf şəhərləri talan etməyə əl atmışdı.
1833-cü ildə bu dəfə Rawandiz Kürd Qubernatoru tərəfindən qəsəbə yenidən ələ keçirildi. Yaxınlıqdakı Alqoş şəhərini də ələ keçirdi.
İŞİD Edit tərəfindən işğal 6 Avqust 2014-cü ildə şəhər yaxınlıqdakı Assuriya şəhərləri Bəhdida, Bartella və Karamlish şəhərləri ilə birlikdə İraq və Levant İslam Dövləti (İŞİD) tərəfindən ələ keçirildi.Şəhərə girəndə İŞİD evləri qarət etdi, xaçları və digər dini əşyaları kilsələrdən çıxartdı. Qəsəbədəki xristian qəbiristanlığı da sonradan dağıdıldı.
Mədəniyyət
Tel Keppe tarixən İraqın Xaldey katolik icmasının mərkəzi idi. Tel Keppe'de yaşayan hər bir ailənin Tel Keppe'nin kənarında yerləşən bir və ya daha çox əkin sahəsi var. Torpaq arpa və buğda yetişdirdi, orada böyüdülən heyvanlar arasında keçi və qoyun da var idi. Natalie Jill Smith, "Etniklik, qarşılıqlılıq, nüfuz və cəza: Xaldeylər və Detroyt (Miçiqan) Hmong arasında əməkdaşlıq etnosperimental bir araşdırma" müəllifi, kəndin hesabatlarında "hər kəsin əlaqəli olduğunu" və evliliyin meylli olduğunu yazdı. eyni kənddən olan iki nəfər arasında baş verir.
Serbiya 2015 Avropa Oyunlarında
Serbiya — iyun ayının 12-dən 28-nə kimi Azərbaycanda keçirilən 2015 Avropa Oyunlarında iştirak edən ölkələrdən biridir.
Serbiya ümumilikdə 133 idmançı ilə təmsil olunur.
Qızılca (Mahnişan)
Qızılca - İranın Zəncan ostanının Mahnişan şəhristanı ərazisinə daxil olan kənd.
Optimus Praym
thumb|Optimus Praym Optimus Praym — Transformers dünyasında insanyönümlü olan avtobotların lideri. Transformers dünyasında pis tərəf olan deseptikonlarla olan müharibədə məhv olan Sibertrondan sonra mübarizə dünyaya daşınmışdır. Optimus Praym burada da lider olaraq qalmaqdadır.
Namiq Məna
Namiq Məna — Azərbaycan meyxanaçısı, bədihəçi şairi. AYB Qubadlı Regional Bölmənin sədri, Mədəniyyət və Turizm Nazirliyinin Sumqayıt regional idarəsinin əməkdaşı. Yeni Azərbaycan Partiyasının üzvüdür.
Həyatı
Namiq Həsən oğlu Əliyev 1 noyabr 1972-ci ildə Sumqayıt şəhərində anadan olub. Əslən Zəngəzurdandır. 28 saylı orta məktəbi bitirib. Mədəniyyət və İncəsənət universitetinin dram teatrı və kino aktyorluq fakultəsini bitirib. 10 yaşından şeir yazmağa başlayıb. Şifahi xalq ədəbiyyatının bir qolu olan bədihə (meyxana) janrı ilə fəaliyyət göstərib. Qoyma ay qardaş vətən əldən gedir, Xəzan gəlibdir, Çəmən əldən gedir. Heydər Əliyev olacaq köməyimiz. Keçər həyata bir gün arzu diləyimiz. 1992-ci ildə bu bədihələr ilə tanınıb. Bir sıra yarışmalarda münsiflər heyətində olub. 2006-cı ildə De gəlsin söz yarışmasının qalibi olub. Qazandığı avtomobili Saray qəsəbəsində yerləşən Əqlən kəm xəstələr olan internata bağışlayıb. Sözüm var, Sözün var? adlı layihələr edib tv-lərdə. Dəfələrlə Cənab Prezidentin qarşısında çıxışlar edib. Heydər Əliyev fondunun dəstəyi ilə  keçirilən 2-ci Beynəlxalq Muğam müsabiqəsinin yekun konsertinin aparıcısı olub. 2009-cu ildə Amerikanın səfiri və Amerikanın dövlət katibi Kandaliza Raysın dəvəti ilə 1 ay Amerikada Azərbaycan mədəniyyətinin və bədihə janrının təbliğatı ilə çıxışlar edib. Bir neçə kitab və bir çox şeirlərin müəllifidir. Dəfələrlə ön cəbhədə hərbi hissələrdə konsertlər verib. 20 noyabr 2019-cu il Sumqayıt şəhərinin sosial iqtisadi inkışafına görə "Tərəqqi" medalına layiq görülüb.
Xarici İşlər Nazirliyi (Əfqanıstan)
Əfqanıstan Xarici İşlər Nazirliyi — Əfqanıstan Respublikasının xarici əlaqələrini idarə etməkdən məsul nazirlik. Nazirlik rəsmi olaraq Əfqanıstan Prezidenti Əşrəf Qəni Əhmədzaya bağlıdır. Xarici işlər naziri isə Məhəmməd Hənif Atmardır.
Maliyyə Nazirliyi (Qazaxıstan)
Qazaxıstan Respublikasının Maliyyə Nazirliyi — Qazaxıstan Respublikası Hökumətinin tərkibində, Qazaxıstan Respublikasının maliyyə sahəsində idarəetmə və sektorlararası koordinasiyanı həyata keçirən Qazaxıstan Respublikasının mərkəzi icra orqanıdır.
Nazirliyin təsis sənədi Qazaxıstan Respublikası Hökumətinin 24 aprel 2008-ci il tarixli, 387 nömrəli qərarı ilə təsdiq edilmiş Qazaxıstan Respublikası Maliyyə Nazirliyi haqqında Əsasnamədir.
Tarixi
Nazirliyin əsas vəzifələri bunlardır: respublika büdcəsinin icrasını təmin etmək və yerli büdcələrin icrası üçün kassa xidmətləri; vergi, rüsumlar və büdcəyə digər icbari ödənişlərin və digər gəlirlərin büdcəyə daxil olmasının təmin edilməsi, məcburi pensiya töhfələrinin tam və vaxtında köçürülməsi, gəlirlərin bir hissəsinin xammal sənayesinin büdcəsinə Milli Fonduna köçürülməsi Qazaxıstan Respublikası; respublika və yerli büdcələrin icrası, mühasibat, hesabat və audit üzrə metodiki rəhbərlik; səlahiyyətləri daxilində respublika və yerli büdcədən vəsaitlərin səmərəli və məqsədyönlü istifadəsinə nəzarət; dövlət əmlakının idarə edilməsinin səmərəliliyini artırmaq; dövlət vergi siyasətinin işlənib hazırlanmasında iştirak; iflas prosedurlarına (banklar və sığorta (təkrarsığorta) təşkilatları istisna olmaqla) dövlətin nəzarəti, habelə iflas borclunun məhkəmədənkənar ləğvi; alkoqol və etil spirti istehsalının və dövriyyəsinin dövlət tənzimlənməsi; səlahiyyətləri daxilində Qazaxıstan Respublikasının iqtisadi təhlükəsizliyinin təmin edilməsi; Nazirliyin səlahiyyətləri daxilində beynəlxalq əməkdaşlığın həyata keçirilməsi.
Nazirlik və ərazi orqanları da daxil olmaqla şöbələri, Qazaxıstan Respublikası Maliyyə Nazirliyinin vahid sistemini təşkil edir.
Qazaxıstan Respublikası Hökuməti, 2003-cü il 22 yanvar Dövlət Gəlirləri Nazirliyinin Aksizli Məhsulların İstehsalı və Dövriyyəsinə Dövlət Nəzarəti Komitəsi ləğv edildi və istehsalın dövlət tənzimlənməsi sahəsindəki funksiyaları və səlahiyyətləri etil spirti və alkoqollu içkilərin dövriyyəsi köçürülmüşdür. Maliyyə Nazirliyinə təhvil verildi.
Qazaxıstan Respublikası Hökuməti, 2003-cü il 30 sentyabr tarixli qərarına görə, Nazirliyin əsas vəzifələri bunlardır: tütün məhsullarının istehsalı və dövriyyəsinin dövlət tənzimlənməsi; səlahiyyətləri daxilində müəyyən növ neft məhsullarının istehsalı və dövriyyəsinin dövlət tənzimlənməsi.
Qazaxıstan Respublikasının Prezidenti, 2004 29 sentyabr tarixli Qərarı ilə Nazirlik yenidən təşkil edildi, Dövlət Əmlakı və Özəlləşdirmə Komitəsinin iqtisadiyyat sahələrində dövlət siyasətinin idarə edilməsi sahəsində funksiyaları Nazirliyə verildi İqtisadiyyat və Büdcə Planlaşdırması. Qazaxıstan Respublikasının Dövlət Satınalmaları və Gömrük Nəzarəti Agentlikləri də Qazaxıstan Respublikası Maliyyə Nazirliyinə birləşərək yenidən təşkil edildi.
Qazaxıstan Respublikası Höküməti, 2004-cü il Nazirlik haqqında Əsasnamə 28 oktyabr fərmanı ilə təsdiq edilmişdir.
Nazirlik, səlahiyyətləri daxilində fəaliyyət sahələrində qanunvericiliklə nəzərdə tutulmuş məhdudiyyətlər daxilində idarəetmə və sahələrarası koordinasiyanı həyata keçirən Qazaxıstan Respublikasının mərkəzi icra orqanıdır.
Vəzifələri
Nazirliyin əsas vəzifələri bunlardır
Departamentlər
{{columns-list|2| 2019-cu il üçün.
Slovakiya 2015 Avropa Oyunlarında
Slovakiya — iyun ayının 12-dən 28-nə kimi Azərbaycanda keçirilən 2015 Avropa Oyunlarında iştirak edən ölkələrdən biridir.
Slovakiya ümumilikdə 176 idmançı ilə təmsil olunur.
Musa Axundov
Axundov Musa Ağəli oğlu  - publisist, Respublika Jurnalistlər Birliyinin üzvü, Ustad Ali Jurnalistika mükafatı laureatı, Əmək veteranı (1998)
Həyatı
1940-cı ildə Ağdam rayonunun Novruzlu kəndində doğulmuşdur.
Devid Vudsayd
Devid Vudsayd — amerikalı aktyor. O, televiziyada ən çox "The Temptations"dakı bas müğənnisi Melvin Franklin, "Vampir Slayer" filmindəki Robin Vud, "Single Ladies" filmində Malkolm Franks və "Parenthood" filmindəki Pirson, Dr. 24-cü triller seriyasında Ueyn Palmer kimi rollarda yer almışdır.
Həyatı
Devid Brayan Vudsayd 25 iyul 1969-cu ildə Nyu-Yorkda, Queens, Yamaykada anadan olmuşdur. O, Albanyadakı Nyu-York Dövlət Universitetində bakalavr dərəcəsinə və Yale Dram Məktəbində isə təhsilini davam etdirərək bitirmişdir.
Karyerası
Woodside 1996-cı ildə Murder One-ın ikinci mövsümündə Aaron Mosley rolunu oynayaraq karyerasına başlamışdır. Həmin serialın ləğvindən sonra qonaq The Practice, Snoops, The Division və Once and Again seriallarında rol almışdır. O, FTB agenti Rod Benton kimi son mövsümündə JAG-da qonaq olmuşdur. 2002–2003-cü illərdə o, Sannideyl liseyinin direktoru Robin Vud rolunda Vampir Qatil Buffinin son mövsümünün 14 seriyasında rol almışdıd. O, Fox seriyası 24-də Baş Qərargah rəisi olan praqmatik Ueyn Palmer rolunu oynayaraq bunu davam etdirmişdir. Üçüncü mövsümdə təqdim olunan o, serialın 5-ci mövsümündə 1–2 və epizodlarda qonaq ulduz rolunu təkrar canlandırmaq üçün qayıtmışdır. 14–18 və Amerika Birləşmiş Ştatlarının Prezidenti kimi altıncı mövsüm üçün müntəzəm serial kimi qayıtmışdır. Woodside, 2004-cü ildə CSI "Harvest" epizodunda Marlon Waylord kimi qonaq rolunu oynamışdır. 2007-ci ildə o, Marcus obrazını canlandırdığı şounun 4-cü mövsümü "Forever Young" epizodunda Greys Anatomy televiziya şousunda qonaq ulduz rolunda çıxış etmişdir. Vudsayd həmçinin ABŞ Şəbəkəsi Monk serialının finalında həkim kimi qonaq rolunda çəkilmişdir. CW serialında Hellcats-da təkrarlanan rolu olmuşdur. 2009-cu ildə o, ABŞ-ın "Mənə yalan" dramının ilk seriyasında rol almışdır. O, VH1 seriyalı Single Ladies-də Malkolm Franks rolunu oynamışdır və, LisaRaye McCoy ilə Keisha Greene rolunu oynamışdır. 2014-cü ilin iyun ayında o, Suits filmində Jeff Malone kimi rol almağa başlamışdır. 2016-cı ildə Fox/Netflix serialı Lucifer-də mələk Amenadiel rolunu oynamağa başlamışdır. 2023-cü ildə O, Netflix serialı The Night Agent-də vitse-prezidentin qızına yeni təyin edilmiş ABŞ Gizli Xidmətinin veteran agenti Erik Monks rolunu oynamışdır.
Şəxsi həyatı
Vudsayd 2008–2010-cu illərdə aktrisa Golden Brooks ilə ailə həyatı qurmuşdur. Onların 2009-cu ildə bir qızı andan olmuşdur.
Filmoqrafiya
Film
Something More Greg Short
Televiziya
Mikael Tarıverdiyev
Mikael Tariverdiyev — erməni əsilli sovet bəstəkarı. RSFSR xalq artisti (1986).
QuackShot
QuackShot (, - I Love Donald Duck: Guruzia Ou no Hihou - Ai Rabu Donarudo Dakku Gurujia Ō no Hihō?) - Sega oyun şirkəti tərəfindən 1991-ci ildə yaradılan, macəra oyunudur. Bu oyunda Donald Dakın sərgüzəştlərindən danışılır.
Hekayə
Kapital bankı olan maqnat Donald Dak (və ya Ördək Donald) kitabxanada dayısı Skrucun yazdığı "Garuzia kralının xəzinə xəritəsi" adlı səhifəyə rast gəlir. Donald düşünür ki, yalnız bu onun varlanmasına gətirib çıxara bilər. Bu səbəbdən Donald macəralara qatılır. Amma bu zaman "Böyüg Pis Pit" onu izləməyə başlayır. Pit onun xəzinəsini ələ geçirmək niyyətindədir. Donald xəritədən istifadə edərək müxtəlif macəralarla qarşılaşır. Transilvaniyada Drakula üzərində qələbə çaldıqdan sonra tam xəritəni tapır. Bu xəritədə Hindistanda Maxaraca, Misir, Vikinqlərin kabusları və nəhayət, Cənub Qütbü göstərilmişdir. Vikinqlərə çatdıqdan sonra qızılları göstərən xəritəni tapır. Burada göstərilir ki, xəritəni suya atan zaman Ördəkin qızılının yeri göstəriləcəkdir. Bu müddətdə Donald Pitə qalib gəlir. Qızıl ətrafında gəzən kabuslar üzərində qələbə çaldıqdan sonra qızıl yerinə çatır. Bura çatan zaman Donald heykəli görərək təəccüblənir. Amma bu zaman təyyarə ilə Hyu, Dyu və Lui heykəli sındırırlar. Heykəlin daxilində qızıllar yerləşir. Artıq Donald qızılları tapmışdır. Donald evə qayıdan zaman zinət əşyasını Deyziyə verir və onlar gün doğanadək təyyarə ilə səyahət edirlər.
Heinriç Krippel
Heinriç Krippel — Türkiyədə reallaşdırdığı monumental heykəlləri ilə tanınan Avstriyalı heykəltaraş, rəssam, xalkoqraf və illüstrator.
Həyatı
Sənətçi Vyanaya qayıtmadan Ulusda Martin Elsaesser tərəfindən inşa edilən Sümerbank binasında daşdan bir Atatürk heykəli düzəltdi və 1938-ci ildə yenidən Türkiyəyə gələ bilmək ümidi ilə Vyanaya qayıtdı. Krippel II. Dünya müharibəsinin başlaması səbəbi ilə bir daha Türkiyəyə qayıda bilmədi və 5 aprel 1945-ci ildə Vyanada bir mədə əməliyyatı sonrası vəfat etdi.
Sloveniya 2015 Avropa Oyunlarında
Sloveniya — iyun ayının 12-dən 28-nə kimi Azərbaycanda keçirilən 2015 Avropa Oyunlarında iştirak edən ölkələrdən biridir.
Sloveniya ümumilikdə 80 idmançı ilə təmsil olunur.
Diploneis
Elmi adı
Diploneis Ehrenb. cinsinə aid 9 növ (10 ndt.) təyin edilmişdir.
1. Diploneis decipiens A. Cleve.
Ekologiyası: Bentik, oliqohalob-halofil  (Sa).
Yayılması: Kür Dağarası Çökəklik: Hacıqabul rayonu: Hacıqabul gölü. ; İmişli rayonu: Sarısu gölü. (Naxalığçala g.)
2. Diploneis elliptica (Kütz.) Cleve.
Bazionim: Navicula elliptica Kütz.
Sinonimlər: Diploneis elliptica (Kütz.) Cleve var. genuina Cleve;  Navicula elliptica Kütz. var. minor Rabenh.; Pinnularia elliptica Rabenh.
Ekologiyası: Epifit, epilit, göllərin, çayların və dənizlərin lilində bentik, oliqohalob-indifferent (Sa), alkalifil (pH).
Yayılması: Böyük Qafqaz: Şəki-Zaqatala  bölgəsinin  sututarları, Qax rayonu:  termal İlisu bulaqları (b. № 2, 1 və 3 №- li bulaqların axınları), Qumçay, Qarabulaq, termal Mohsu  bulağı; Balakən rayonu: Masımbulaq b. ; Böyük Qafqazın cənub yamacının sututarları – Kiçik Qafqaz: Göygöl  rayonu: Göygöl gölü. – Lənkəran rayonu: Lənkərançay. , İbadisu  bulaq  qrupunun  3 bulağı ; Astara rayonu: Taxtakəran bulağı. (Taxtakəran k.), Ağ Körpü  bulağı. (Palikeş k.-dən 7 km şərqə)
3. Diploneis finnica (Ehrenb.) Cleve.
Bazionim:  Cocconeis finnica Ehrenb.
Ekologiyası: Epifit, göllərin və bataqlıqların lilində bentik, oliqohalob-indifferent (Sa).
Yayılması: KDÇ: Mingəçevir su anbarı.
4. Diploneis mauleri (Brun) Cleve.
Bazionim: Navicula mauleri Brun
Sinonim: Navicula borussica Cleve  in Grunow.
Ekologiyası: Göllərin və bataqlıqların lilində bentik, oliqohalob-indifferent (Sa).
Yayılması: Kür Dağarası Çökəkliyi: Mingəçevir su anbarı.